b"\n_START_ARTICLE_\nIEEE 802.11b\n_START_SECTION_\nModulacions\n_START_PARAGRAPH_\nTot i fer servir una t\xc3\xa8cnica d'eixamplat d'espectre basada en DSSS (Espectre eixamplat per seq\xc3\xbc\xc3\xa8ncia directa), en realitat l'extensi\xc3\xb3 802.11b introdueix CCK (Complementary Code Keying) per arribar a velocitats de 5,5 i 11 Mbps. L'est\xc3\xa0ndard tamb\xc3\xa9 admet l'\xc3\xbas de PBCC (Packet Binary Convolutional Coding) com a opcional. Els dispositius 802.11b han de mantenir la compatibilitat amb l'anterior equipament DSSS especificat a la norma original IEEE 802.11 amb velocitats de bit d'1 i 2 Mbps._NEWLINE_Totes les modulacions transmeten a 11 Mcps i tenen una densitat espectral igual. A la velocitat d'1 Mbps, es transmeten 11 chips de codi per cada bit de dades al codificar amb la seq\xc3\xbc\xc3\xa8ncia de Barker (10110111000). Cada xip de codi es transmet al medi amb una modulaci\xc3\xb3 DBPSK (1 bit per s\xc3\xadmbol). La mateixa seq\xc3\xbc\xc3\xa8ncia es fa servir per a 2 Mbps, amb DQPSK, el que permet 2 bits per cada s\xc3\xadmbol._NEWLINE_En comptes de la seq\xc3\xbc\xc3\xa8ncia de Barker, CCK fa servir una s\xc3\xa8rie de codis anomenats Codis Complementaris. Es fan servir 64 vectors complexos (QPSK) per 11 Mbps i 4 per 5.5 Mbps. Per tant, es codifiquen 6 i 2 bits de dades respectivament. En fer servir DQPSK, 2 bits m\xc3\xa9s s\xc3\xb3n utilitzats per modular els s\xc3\xadmbols. Per tant, per cada 8 (4) bits de dades, en surten 8 de codi per 11 (5,5) Mbps. \xc3\x89s a dir, 1 (1/2) bit de dades per chip a 11 Mcps resulta 11 (5,5) Mbps."